21. ΝΟΜΟΘΕΤ. ΔΙΑΤΑΓΜΑ υπ’ άριθ.783 της 30/31 Δεκ. 1970 (ΦΕΚ Α΄ 290) Περί τροποποιήσεως και συμπληρώσεως της υπό του Τεχνικού Επιμελητηρίου της Ελλάδος τηρουμένης πειθαρχικής διαδικασίας. Άρθρ.1.-(Αντικαθίστανται τα άρθρ. 28 έως και 34 του από 27-11/14.12.1926 Π.Δ/τος «περί κωδικοποιήσεως των περί συστάσεως Τεχνικού Επιμελητηρίου της Ελλάδος κειμένων διατάξεων», ως ετροποποιήθησαν). Μεταβατικαί διατάξεις Άρθρ.2.-1.Μέχρι διενεργείας αρχαιρεσιών ο πρόεδρος του Πειθαρχικού Συμβουλίου, και τα αιρετά τακτικά, και αναπληρωματικά μέλη του Πειθαρχικού Συμβουλίου και του Ανωτάτου Πειθαρχικού Συμβουλίου ορίζονται υπό, του Υπουργού Δημοσίων Έργων και επί θητεία ταυτιζομένη προς την των λοιπών αρχών του Επιμελητηρίου, εκ καταλόγου υποβαλλομένου υπό της Διοικούσης Επιτροπής του Τεχνικού Επιμελητηρίου της Ελλάδος και περιλαμβάνοντος τριπλάσιον αριθμόν των απαιτουμένων μελών. Κατά τον αυτόν τρόπον καταρτίζεται και ο πίναξ των Εισηγητών του Πειθαρχικού Συμβουλίου. 2.Πάσαι αι εκκρεμείς παρά τω Τεχνικώ Επιμελητηρίω της Ελλάδος πειθαρχικαί υποθέσεις περιέχονται εις την αρμοδιότητα των κατά τας διατάξεις του παρόντος Πειθαρχικών Συμβουλίων, παρ’ ων και εκδικάζονται. 3.Η προθεσμία παραγραφής των εκκρεμών υποθέσεων, άρχεται από της ισχύος του παρόντος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 